ইনস্টিটিউট অব রুরাল ম্যানেজমেন্ট আনন্দ-এ (IRMA) স্বপ্নিল আগরওয়াল ও সুনন্দন মদন কাজ শুরু করেন সামাজিক ক্ষেত্রে তৃণমূলস্তরের সংস্থার জন্য ডিজিটাইজ অপারেশনাল প্রসেসের একটা ছোট দায়িত্ব নিয়ে। কোর্স শেষ হওয়ার মুখে দুজনে যান আগা খান রুরাল সাপোর্ট প্রোগ্র্যামে (AKRSP) অংশ নিতে। দক্ষিণ গুজরাটের প্রায় দেড়শো গ্রাম ছিল সেই প্রজেক্টের আওতায়। সেইসময় স্বপ্নিল ও সুনন্দন লক্ষ্য করেন, ফিল্ড ওয়ার্কাররা ডেটা ওয়ার্ক নিয়েই বেশি ব্যস্ত। যাঁদের জন্য তাঁরা কাজ করতে এসেছেন সেইসব গ্রামবাসীদের সঙ্গে তাঁরা কথা বলারই ফুরসত পাচ্ছেন না। আগা খান রুরাল সাপোর্ট প্রোগ্যামের প্রয়োজন অনুযায়ী দুজনে মিলে এর একটা সমাধান বের করেন। ডেটা নির্ভরতা কমাতে তাঁরা ব্যবস্থা করেন এই কাজের উপযোগী সফটওয়্যারের।